**Progresjonsplan for Jakobsgrenda barnehage 2025-2026**

*«Progresjon i barnehagen innebærer at alle barna skal utvikle seg, lære og oppleve fremgang….barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Personalet skal utvide og bygge videre på barnas interesser og gi barna varierte erfaringer og opplevelser.»* (Rammeplan s.44)

Progresjonsplanen bygger på fagområdene som er gitt i rammeplanen og skal være en gjennomgående del av barnehagens innhold. For å nå progresjonsmålene skal personalet ta i bruk ulike og varierte arbeidsmåter som tilpasses til enkeltbarnet, barnegruppen og lokalmiljøet. Personalet vil veksle mellom planlagte og spontane aktiviteter og gjennom det bidra til å stimulere barnas undring, søken etter opplevelser og mestringsglede.

Jakobsgrenda sitt verdigrunnlag og formål er retningsgivende og preger arbeidet med de ulike fagområdene. Progresjonsmålene for hvert fagområde kan ses over en periode på fem år, dvs fra barnet starter i barnehagen som ett-åring til det slutter som 5 – 6 åring. Vi har med det som utgangspunkt utarbeidet progresjonsplan med mål for alderstrinnene 1 – 2, 3 – 4 og 5 – 6 år under hvert fagområde.

**Progresjonsmål fra 1 – 5 år fordelt på hvert fagområde.**

**Kommunikasjon, språk og tekst**

*Omfavner våre verdier: Mestringsglede, leik, samhold og relasjoner*

*Gjennom arbeid med fagområdet skal personalet:*

1 – 2 åringen:

* Gi barna erfaring med ulike måter å uttrykke seg på
* Bekrefte barna og anerkjenne deres egenverdi
* Utfordre barna fra deres språklige ståsted, slik at barna opplever mestring

3 – 4 åringen:

* Gi barna mulighet for å uttrykke sine følelser, tanker, meninger og erfaringer.
* Skape miljø for sang, samtaler og fortellinger i hverdagen.
* Oppfordre barna og legge til rette for lek med språk, lyd, rim og rytme.

4 – 5 åringen:

* La barna samhandle med andre og skape forståelse og aksept for ulike meninger og uttrykksmåter.
* Skape et miljø som inkluderer og gir rom for å se hverandre og der barna anerkjenner andres egenverd.
* La barna utforske, bli kjent med og leke med bokstaver og det skriftlige språket gjennom metodiske aktiviteter og spontan lek.

**Kropp, bevegelse, mat og helse**

*Omfavner våre verdier: Mestringsglede, leik, samhold og relasjoner*

*Gjennom arbeid med fagområdet skal personalet:*

1 – 2 åringen:

* Ivareta barnas fysiske og psykiske primærbehov gjennom trygg tilknytning
* Bevisstgjøre barna på og gi de erfaringer med egen kropp gjennom samtaler, sang og bevegelseslek ute og inne.
* Undre seg sammen med barna gjennom ulike sanseinntrykk og smaksopplevelser i hverdagen.

3 – 4 åringen:

* Hjelpe barnet til å videreutvikle eget selvbilde gjennom å oppleve selvstendighet og mestringsglede.
* Inkludere barna i aktiviteter som fremmer kroppsbeherskelse og samspill, og bli kjent med egne og andres følelser.
* Utvikle gode vaner for hygiene, et variert kosthold og oppleve måltidsglede.

4 – 5 åringen:

* Hjelpe barna til å sette grenser for seg selv og sin egen kropp og respektere andres grenser og ivareta hverandre.
* La barna få oppleve, vurdere og mestre risikofylt lek gjennom kroppslige utfordringer.
* La barna medvirke i å tilberede måltider og utvikle en forståelse for matens vei fra jord til bord.

**Kunst, kultur og kreativitet**

*Omfavner våre verdier: Mestringsglede, leik, samhold og relasjoner*

*Gjennom arbeid med fagområdet skal personalet:*

1 – 2 åringen:

* La barna sanse og oppleve på egne premisser
* Undre seg sammen med barna i møte med ulike uttrykksformer
* Legge til rette for at barna skal oppleve glede gjennom egen skaperprosess

3 – 4 åringen:

* La barna bruke fantasi, kreativ tenkning og skaperglede.
* Legge til rette for å skape med ulike uttrykksformer
* Legge til rette for at barna skal oppleve kunst og kultur i Trondheim samt kulturelle tradisjoner.

4 – 5 åringen:

* Gi barna mulighet for å uttrykke seg gjennom bruk av ulike teknikker.
* La barna delta sammen med og i samspill med andre i kunst og kulturopplevelser.
* Gi barna mulighet for å møte et mangfold av kunstneriske og kulturelle uttrykksformer.

**Natur, miljø og teknologi**

*Omfavner våre verdier: Mestringsglede, leik, samhold og relasjoner*

*Gjennom arbeid med fagområdet skal personalet:*

1 – 2 åringen:

* Gi barna erfaring med utelek til alle årstider
* Ivareta barnas behov ved å balansere inne- og utetid
* La barna bruke alle sansene aktivt
* Utforske mulighetene som ligger i digitale verktøy sammen med barna

3 – 4 åringen:

* Utforske naturen og få erfaringer med friluftsliv til alle årstider
* Å inspirere til lek og læring i barnas utetid
* Oppleve mestring gjennom motoriske utfordringer i naturen
* Gi barna erfaringer med digitalt verktøy

4 – 5 åringen:

* Få kjennskap til naturen og miljøvern
* Se verdien og gleden i både inne- og utemiljøet
* Reflekter sammen med barn om sammenhengen i naturen
* La barna eksperimentere med bruk av digitale verktøy

**Antall, rom og form**

*Omfavner våre verdier: Mestringsglede, leik, samhold og relasjoner*

*Gjennom arbeid med fagområdet skal personalet:*

1 – 2 åringen:

* Skape små rom som gir mulighet til undring og utforskning
* Gi barna mulighet til å utforske rommene i sitt eget tempo med støtte fra en voksen
* Gi barna erfaring med telling, former, proposisjoner og størrelser

3 – 4 åringen:

* Gi barna erfaringer og kjennskap til ulike typer rom
* Lek og eksperimenter med mengde og ulike måter å vise mengde på
* Skape nysgjerrighet og interesse for matematiske sammenhenger som styrker barnas matematikkglede

4 – 5 åringen:

* Arbeide med kart for å gi barna erfaringer om sine omgivelser og utvikle romforståelse
* Få kjennskap til og erfaringer med geometriske former og dens egenskaper
* Berike barnas lek og hverdag med matematiske ideer og utdypende samtaler

**Nærmiljø og samfunn**

*Omfavner våre verdier: Mestringsglede, leik, samhold og relasjoner*

*Gjennom arbeid med fagområdet skal personalet:*

1 – 2 åringen:

* Gi barna like muligheter
* Gi barna mulighet til å utforske og oppdage nærmiljøet sitt
* Gjøre barna trygge i relasjonen mellom voksne og barn i hverdagen

3 – 4 åringen:

* Gi barna mulighet til å medvirke i egen hverdag
* Gi barna innblikk i og muligheten til å utforske det som finnes i nærmiljøet
* Støtte, bekrefte og veilede barna i samspill med andre

4 – 5 åringen:

* La barna erfare at alle opplever ulike utfordringer og alle har lik mulighet til å delta
* Lære barna å orientere seg og ferdes trygt i nærmiljøet
* Gi mulighet til refleksjon rundt hvordan barnets handlinger kan påvirke situasjoner for dem selv og andre

**Etikk, religion og filosofi**

*Omfavner våre verdier: Mestringsglede, leik, samhold og relasjoner*

*Gjennom arbeid med fagområdet skal personalet:*

1 – 2 åringen:

* Skape rom for undring og filosofi gjennom samtaler og kroppsspråk.
* Utvikle barnets forståelse for hvem vi er i forhold til hverandre.
* Skape arena der barna kan bygge og utvikle relasjoner.

3 – 4 åringen:

* Utforske og undre seg over eksistensielle, etiske og filosofiske spørsmål sammen med barna.
* Bruke leken som læringsarena for å reflektere og samtale rundt nestekjærlighet, respekt, likeverd og empati.
* Gi barna kjennskap til fortellinger, tradisjoner, verdier og høytider i ulike religioner og livssyn.

4 – 5 åringen:

* Gi barna forståelse for at det finnes mange ulike måter å oppleve ting og leve sammen på.
* Bli kjent med barnekonvensjonen, og gi barna en forståelse for barns rettigheter.
* Utvikle interesse og respekt for hverandre og forstå verdien av likheter og ulikheter i et fellesskap.